OpenLLM-France/wikimedia huggingface dataset:
# Krennlavaroù brezhonek

Ur c'hrennlavar zo ur frazenn, ul lavarenn buhezegezh hag a eztaol ur meizad, ur wirionez hag a vefe boutin d'an holl. Proverb ha bomm-lavar a lavarer ivez ; krennlavaroù ha krennlavarioù eo ar ger el liester. Krennlavarioueg a vez graet eus ul levr m'emañ krennlavarioù dastumet ennañ.
Krennlavaroù zo e pep yezh, ha pouezus int evit harpañ an dud da eztaoliñ o soñjoù en un doare berr ha prim.

## Dastum ar c'hrennlavaroù brezhonek

* Louis-François Sauvé eo an dastumer meur kentañ : dastumet en deus e zanvez pa oa maltouter e Leon.
* Emil Ernod en deus dastumet e Treger ha Goueloù.

## Levrioù
### XVIII$^{vet}$ kantved

* Ar bugel fur, war-dro 1712

### XIX$^{vet}$ kantved

* Furnez ar geiz euz a Vreiz, dastumad krennlavaroù gant Gab Milin (1822-1895), embannet e Brest e 1868 e ti Lefournier
* Louis-François Sauvé : Proverbes et dictons de la Basse-Bretagne – Devinettes, formulettes, charmes et conjurations magiques (1878-1885), Slatkine Reprints, 1986 (ISBN 978-2-05-100101-4)
* Louis-François Sauvé : Lavarou koz a Vreiz, dastumad embannet e 1878 ; Trésor des proverbes, dictons, formulettes & conjurations magiques des bretons (édition bilingue), Terre de Brume, 2003 (ISBN 978-2-84362-186-4)

### XX$^{vet}$ kantved

* Frañsez Kervella : Krennlavarioù dastumet ha renket, Skol n° 7-8, 1959
* Jules Gros : Le Trésor du Breton parlé, III, Emgleo Breiz, 1975
* Yves Le Berre, Jean Le Dû : Proverbes et Dictions de Basse-Bretagne, Rivages, 1985 (ISBN 978-2-903059-54-5)
* Lukian Kergoat : Krennlavariaoueg , tezenn doktorelezh e Skol-Veur Breizh-Uhel, Roazhon, 1985
* Anna-Vari Arzur : Pa ri ti to – 1000 proverbes en breton par 2000 petits Léonards, Skolig-al-Louarn, Plouvien, 1986
* Lukian Kergoat : Proverbes bretons, Coop Breizh, 1996
* Émile Ernault : Dictionnaire des dictons et proverbes bretons, édité et annoté par Gwennole Le Menn, préface de Lukian Kergoat, 2 levrenn, Skol, 2000, (ISBN 978-2-911647-12-3)
* Pierre Le Goff : Proverbes breton du Haut-Vannetais in Oeuvres, Institut Culturel de Bretagne, 2000 (ISBN 978-2-86822-006-6)

### XXI$^{vet}$ kantved

* Geriadur An Here, An Here, 2001 (ISBN 978-2-86843-236-0) — pp. 1379-1394, renket dre zodenn
* Lukian Kergoat : La pluie et le beau temps en dictons, Coop Breizh, 2001
* Hervé Abalain, Dictons, maximes et proverbes bretons, Gisserot, 2003
* Mark Kerrain :
** Pa nijo ar moc'h, dastumad divyezhek, Sav-Heol, 2011 (ISBN 978-2-9534848-8-5)
** 1000 krennlavar brezhonek Sav-Heol, 2016.
* Daniel Giraudon, Dictons, Proverbes et autres Expressions populaires de Bretagne, Éditions du Donon, 2013

## Notennoù

* ↑ Dictionnaire français-breton, 2012 ha 2020.
* ↑ Da bellgargañ, digoust
# Krennoadvezh an arem

Oadvezhioù ragistorel :
| Holosen | La Tène | La Tène | Kentistor |
| Kentistor ||
| Kentistor |||
| Holosen | Diwezh Oadvezh an arem | Diwezh Oadvezh an arem | Kentistor |
| Kentistor ||
| Kentistor ||
| Kentistor |||
| Holosen | Kalkoliteg | | Kentistor |
| Holosen | Nevezoadvezh ar maen | Nevezoadvezh ar maen | Ragistor |
| Ragistor ||
| Pleistosen | Henoadvezh diwezhañ ar maen | | Ragistor |
| Pleistosen | Henoadvezh krenn ar maen | | Ragistor |
| Pleistosen | Henoadvezh koshañ ar maen | | Ragistor |
| Ragistor ||
| Ragistor |||
A-wezhioù e reer eus Krennoadvezh an Arem (1500-1200 kent JK), « Oadvezh an arem gwirion ». En em ledañ a ra sevenadur protokeltiek ar c'hrugelloù da Europa a-bezh.
Kreskiñ a ra ar bevennoù etre renkadoù disheñvel ha renkad ar vrezelourien a gemer ar renk kentañ er gevredigezh. Dont a ra ar gevredigezh da vezañ muioc'h-mui uheldadel ha cheñch a ra a-grenn al lidoù-kañv (bezioù hinienel). Merkañ a ra ar prantad-se ar vevenn wirion etre Oadvezh ar c'houevr hag Oadvezh an arem.
Diorren a ra an eskemmoù hag ar vetalouriezh. Ar fed ma ijiner ha ma saver stank armoù nevez evel ar c'hlezeoù, hag ar fed ma paota an c'hreñlec'hioù, a laka da soñjal e kresk ar gevezerezh etre ar strolladoù poblañs.

## Tachenn

Testeniekaet eo Krennoadvezh an arem :
* en Alamagn hag e Kreizeuropa a skign ar sevenadur-se betek lodennoù all Europa ;
* e Breizh-Veur gant sevenadur ar Wessex, ma saver kalz meurvein (en o zouez Stonehenge, a oa savet evit darn e-pad ar prantad-se) ;
* e Bro-C'hall ;
* e Italia an norzh ma tiorro sevenadur an terramare.
D'ar mare-se e krog oadvezh an arem en Europa an hanternoz.

## Levrlennadur

* J. Briard (1985) - Âge du Bronze en Europe. Économie et société, 2000-800 avant J.-C., Errance, Paris, rééd. 1997.
* J. Déchelette (1908-1914) - Manuel d’archéologie préhistorique, celtique et gallo-romaine, 6 tomes, Picard, Paris, dernière rééd. 2000-2003.
* J.-J. Hatt (1958) - « Nouveau projet de chronologie pour l’Âge de bronze en France », Bulletin de la Société préhistorique française, vol. 55, n° 5-6, pp. 304-306.
# Krennc'halleg

Ar c'hrennc'halleg, pe galleg krenn, zo ur stumm eus ar galleg a veze komzet ha skrivet etre ar XIV$^{vet}$ hag ar XVI$^{vet}$ kantved. Ur mare tremen eo, ma teuas ar galleg da vezañ disheñvel-mat diouzh ar yezhoù oil all ha ma teuas ivez da vezañ yezh ofisiel ar rouantelezh c'hall, implijet er skridoù e-lec'h al latin hag ar yezhoù oil all. Ur mare eo ivez a brientas donedigezh ar galleg klasel komzet ha skrivet er XVII$^{vet}$ ha XVIII$^{vet}$ kantved.
N'emañ ket a-du an holl istorourien ha yezhourien war bevennoù mare ar c'hrennc'halleg. Hervez ar geriadur Larousse ez eo ar mare etre 1340 ha 1611, met en Dictionnaire du moyen français e kaver gerioù dastumet e skridoù bet embannet etre 1330 ha 1500.
Ar c'hemm brasañ etre an henc'halleg hag ar c'hrennc'halleg eo e voe kollet an troadoù en anvioù-kadarn.
Kalzik gerioù a voe amprestet digant al latin hag ar gresianeg, tennet eus skridoù klasel. Gerioù a voe savet ivez, diwar elfennoù latin ha kemmet e voe doare-skrivañ gerioù gallek evit o tostaat d'o gerdarzh, ar pezh a lakaas an distagadur hag ar skritur da bellaat an eil diouzh egile.
E deroù mare ar c'hrennc'halleg e oa dizunvan an doare-skrivañ hervez ar skriverien met tamm-ha-tamm e voe unvanet, dreist-holl goude donedigezh ar moullañ, war-dro 1470.
E-touez ar skrivagnerien o deus skrivet e c'hrennc'halleg emañ François Villon, Clément Marot, François Rabelais, Michel de Montaigne, Pierre de Ronsard a-douez tud all. Gant Joachim du Bellay e voe embannet Défense et illustration de la langue française e 1549, ul levr a zisplege e oa ar galleg ur yezh talvoudus evit al lennegezh hag a glaske kas war-raok ur patrom yezh nevesaet ha glannaet, diwar skouer al latin.
# Fuzuilhadeg North Hollywood

Fuzuilhadeg North Hollywood (saozneg :North Hollywood shootout) a voe un eskemm tennoù etre daou laer bank hobregonet, Larry Phillips Jr. hag Emil Mătăsăreanu, ha polis al Los Angeles Police Department (LAPD) e distrig North Hollywood e Los Angeles, Kalifornia, d'an 28 a viz C'hwevrer 1997. Lazhet e voe an daou laer, daouzek ofiser polis hag eizh den all a voe gloazet. Kalz otoioù ha tiez a voe distrujet pe freuzet. En holl e voe tennet un 2000 bolod bennak gant al laeron hag an archerien.
Da 9e17 diouzh ar mintin, Phillips ha Mătăsăreanu a oa deuet-tre en North Hollywood Bank, ur skourr eus Bank of America. An daou dorfedour a voe talet gant archerien an LAPD pa oant o vont er-maez eus al lec'h. Un eskemm tennoù a grogas etre an daou du. Al laeron o devoa klasket tec'hel kuit, Phillips war droad ha Mătăsăreanu en oto implijet ganto. Kendelc'her a reas ar fuzuilhadeg en tro-war-droioù, Phillips a voe gloazet marvus gant unan eus e dennoù-eñ ; Mătăsăreanu a voe gloazet tri bloc'had tiez pelloc'h, ha mervel a reas dre ziwadañ a-raok ma erruje mezeien un eurvezh diwezhatoc'h.
Krediñ a reer ez eus bet laeret meur a di-bank gant Phillips ha Mătăsăreanu en hevelep doare.
An armoù implijet gant an ofiserien bolis a oa pistolennoù 9 mm Parabellum pe revolverioù .38 Special. Un nebeud kirri polis a oa dafaret gant fuzuilhoù-pomp kalibr 12. Phillips ha Mătăsăreanu a oa ganto armoù kemmet e-maez lezenn : reoù emgefreek Norinco Type 56 S-1s (un AK-47 sinaat), ur Bushmaster XM15 Dissipator, ur fuzuilh Heckler & Koch HK 91 hag ur bistolenn Beretta 92FS.
Gwisket e oa al laeron gant hobregonoù graet er gêr ; ar plakennoù hobregon a oa bet kreñv a-walc'h evit talañ un darn ouzh tennoù ar polis a vefe reoù pistolennoù pe fuzuilhoù-pomp. Ur skipailh archerien SWAT a oa deuet a-benn da dalañ outo dre vezañ armet mat. Ret e oa bet dezho goulenn ur c'harbed hobregonet evit saveteiñ an dud gloazet e-kreiz an eskemmoù tennoù. Lod izili eus an LAPD a oa bet rediet da amprestiñ armoù doare AR-15 ha fuzuilhoù emgefreek all en ur c'henwerzh armoù nepell diouzh lec'h ar fuzuilhadenn. Trouz bras a oa bet evit goulenn ma vije armet gwelloc'h ha ponneroc'h ar polis e Stadoù-Unanet Amerika evit gellet talañ buanoc'h ha gwelloc'h e ken kaz ma vije ur gwallzarvoud damheñvel en dazont.
Dre an niver a dud c'hloazet, a dennoù, an armoù implijet ha padelezh an eskemmoù tennoù, e lakaer ar fuzuilhadeg-se da unan eus ar re washañ en istor torfederezh ar vro.

## Gwelet ivez

* Feulster gant armoù-tan
# Fuzuilhadeg sinagogenn Pittsburgh

Fuzuilhadeg sinagogenn Pittsburgh a zo bet e Pittsburgh, e Pennsylvania, d'ar 27 a viz Here 2018. Sinagogenn an Tree of life (gwezenn ar vuhez) a zo bet taget. Hervez ar polis e voe lazhet 11 den ha gloazet 6 all, 4 ofiser polis en o zouez. An tager, Robert Bowers, a zo bet harzet. Ar gwalldaol a zo bet e-pad servij ar Shabbat. An tenner en doa disklêriet "All Jews must die" (an holl yuzevien a rank mervel) a-raok kregiñ da dennañ war an dud a oa er savadur.

## An tenner

An tenner a zo un nevez-nazi ha dreistbeliour gwenn. Evitañ ar yuzevien a zo o klask lazhadegañ an dud wenn. Bowers a zo enebet ouzh Donald Trump rak bez e vefe-eñ ur "bedelour, ha ket ur broadelour" hag e vefe etre daouarn ar yuzevien.

## Gouzañverien

11 den a zo bet lazhet gant an tenner.
| Joyce Fienberg, 75 Rich Gottfried, 65 Rose Mallinger, 97 Dr. Jerry Rabinowitz, 66 Cecil Rosenthal, 59 David Rosenthal, 54 | Bernice Simon, 84 Sylvan Simon, 86 Daniel Stein, 71 Melvin Wax, 88 Irving Younger, 69 |

## Gwelet ivez

* Feulster gant armoù-tan
# Fuzuilhadeg Utrecht 2019

D'an 18 a viz Meurzh 2019, tri den a voe lazhet ha 5 gloazet en ur fuzuilhadeg en un tram en Utrecht, en Izelvroioù$^,$. Ur gwalldaol e oa, hervez ar polis lec'hel hag enep-sponterien an NCTV. An aotrou maer Jan van Zanen a embannas e vije "terror motive" (abegoù spont) a-dreñv an dagadenn wadus.

## Gwelet ivez

* Feulster gant armoù-tan

## Notennoù ha daveennoù

* ↑ Le Figaro
* ↑ CNN
# Fuzuilhadegoù Zama ha Shibuya

Fuzuilhadegoù Zama ha Shibuya a oa bet daou zarvoud feuls e Japan d'an 29 a viz Gouhere 1965 kaset gant Misao Katagiri (片桐 操, Katagiri Misao, 15 a viz Ebrel 1947 – 21 a viz Gouhere 1972). En holl e oa bet lazhet ur poliser ha gloazet 17 den. Harzet e oa bet an torfedour a-benn ar fin. Katagiri a voe kondaonet d'ar marv ha krouget evit an torfed.

## Gwelet ivez

* Feulster gant armoù-tan
# Fuzuilh-resisted

Fuzuilh-resisted a vez graet eus ur fuzuilh pe ur garabinenn savet pe kemmet evit gellet tennañ pelloc'h evit armoù-skoaz standart. Ar fuzuilhoù-resisted modern a vez savet lunedennoù warne. Kambret int e kalibroù galloudus a bep seurt hervez o implij.

## Doareoù disheñvel
### Fuzuilhoù-arsailh kemmet

Gant tennerien-resisted an armeoù e vez implijet fuzuilhoù-arsailh kemmet a-benn gellet tennañ resis betek 600 metr. Peurliesañ e vez ouzhpennet dezhe ul lunedenn, un daoubez ha/pe ur c'hanol ponneroc'h. A-wechoù e vez reoliet an draen evit ma vefe skañvoc'h e bouez-loc'hañ. E armeoù an AFNA e chom kambret fuzuilhoù a seurt-se e 5,56 × 45 mm peurliesañ.

### Fuzuilhoù-resisted dezhe ur c'halibr etre

Implijet e vezont gant sniperien ha kambret e vezont gant kalibroù uheloc'h (7,62 × 51 mm, .338 Lapua Magnum pe 6,5 mm Creedmoor da skouer). Gellet a reont bezañ stummoù deveret eus fuzuilhoù-arsailh (FN SCAR-H), eus fuzuilhoù (FR-F1 deveret eus ar MAS 36), eus karabinennoù-chase (M24 hag M40 diazezet war ar Remington 700) pe savet a ratozh-kaer (SVD Dragunov).

### Fuzuilhoù-resisted dezhe ur c'halibr uhel

Kambret e vezont peurliesañ e .50 BMG e broioù an AFNA (pe 14,5 × 114 mm er broioù bet soviedel). Implijet e vezont evit distruj dafar pe karbedoù a-bell, pe evit neptuiñ enebourien war-hed ouzphenn 2 gilometr. Fuzuilhoù enep-dafar a vez graet anezho a-wechoù. Ar Barrett M82 pe ar McMillan Tac-50 a zo skouerioù eus armoù ar rummad-mañ.
# Fuzuilhadeg Las Vegas 2017

Fuzuilhadeg Las Vegas (saozneg : 2017 Las Vegas Strip shooting) zo ur fuzuilhadeg erruet d'ar 1añ a viz Here 2017 e-kichen Las Vegas e Nevada e-kerzh ur sonadeg en Harvest country music festival. Stephen Craig Paddock, 64 bloaz, en devoa tennet eus 32vet leur ar Mandalay Bay Resort and Casino war arvesterien ur sonadeg gant Jason Aldean.
D'an 3 a viz Here e oa bet embannet e oa 60 den lazhet, en o zouez ar muntrer, ha 527 den gloazet.

## Breudoù

Arguzerezh zo savet raktal. Lod o deus lakaet ar gaoz war ar gwir da berc'hennañ armoù brezel er Stadoù-Unanet. Rendaeloù zo bet ivez goude ma vefe bet embannet gant ar Stad Islamek e oa ezel Stephen Craig Paddock, an tenner, eus an aozadur. Breutadegoù all zo bet gant tud, Stadunaniz pe get, hag a oa laouen e vefe bet tennet war tud a oa hervezo harperien Donald Trump, tud wenn o selaou sonerezh country.

## Goude al lazhadeg

Rebechoù zo savet a-enep Donald Trump evit bezañ chomet hep reiñ titouroù resis e-pad e c'homzadennoù foran a-zivout an tenner, embannadenn ar Stad Islamek. Rebechet e vez dezhañ ivez bezañ tost ouzh an National Rifle Association (NRA) ur gevredigezh evit brudañ an armoù er Stadoù-Unanet.

## Gwelet ivez

* Feulster gant armoù-tan

## Daveennoù

* ↑ (en) The Independent, 03/10/2017
# Fuzuilhadeg moskeennoù Christchurch

Fuzuilhadegoù moskeennoù Christchurch zo bet d'ar 15 a viz Meurzh 2019 da 00:40 (eur Breizh) e moskeenn Al Noor hag e kreizenn islamek Linwood e Christchurch, e Zeland-Nevez. 49 den d'an nebeutañ zo bet lazhet e-kerzh ar fuzuilhadegoù. Kentañ-ministr ar vro, Jacinda Ardern, he deus embannet sklaer e oa un dagadenn sponterezh.
Kirri-bombezennoù zo bet kavet gant ar polis ha didanet digudenn. Ar c'hentañ gwech eo e c'hoarvez ker bras ur fuzuilhadeg e Zeland-Nevez abaoe Lazhadeg Raurimu, ma oa bet lazhet c'hwec'h den en holl e 1997.
Bez' e vefe bet pevar argadour ; unan anezho, un Aostralian 28 vloaz anvet Brenton Tarrant, en deus filmet an dagadenn ha skignet ar video war Facebook Live. Skrivet en devoa luganoù nevez-nazi ha dreistbeliour gwenn war e armoù bet diskouezet enlinenn a-raok an torfed.

## Gwelet ivez

* Feulster gant armoù-tan
# Fuzuilhadeg Strasbourg 2018

Fuzuilhadeg Strasbourg 2018 zo c'hoarvezet d'an 11 a viz Kerzu 2018, da 7:50. Ur sponter fichennet S en deus taget tud e Strasbourg, en Elzas, er marc'had Nedeleg (ar Christkindelsmärik). 5 den a zo bet lazhet hag 11 gloazet, hag eizh anezho gloazet en un doare grevus. An tenner zo skampet kuit hag adkavet daou zevezh diwezhatoc'h, gant lod eus an 800 archer a oa war e lerc'h.
Ar sponter Chérif Chekatt zo bet lazhet e-pad un eskemm tennoù e karter Neudorf d'an 13 a viz Kerzu. Nebeut amzer war-lerc'h e voe embannet ur gemennadenn gant ar Stad Islamek evit laret e oa Chekaat ur soudard eus ar c'halifad.

## Gwelet ivez

* Feulster gant armoù-tan

## Daveennoù

* ↑ https://www.lci.fr/police/en-direct-fusillade-a-strasbourg-trois-morts-et-plusieurs-blesses-dont-certains-gravement-2107225.html
* ↑ https://www.lemonde.fr/police-justice/live/2018/12/12/fusillade-a-strasbourg-en-direct-trois-morts-la-france-en-urgence-attentat_5396194_1653578.html
# Fuzuilhadeg Uvalde

D'ar 24 a viz Mae 2022, un den 18 vloaz anvet Salvador Rolando Ramos en devoa lazhet 19 skoliad ha daou gelenner, ha gloazet 17 den all, e skol-vamm Robb en Uvalde, e Texas, er Stadoù-Unanet. Diouzh ar mintin en devoa laosket un tenn gant e vamm-gozh a oa er gêr ha hi gloazet-fall.
Ur wech nepell diouzh ar skol en devoa tennet e-pad 5 munutenn, a-raok mont-tre ken aes ha tra gant un AR-15. Ur wech aet e-barzh en devoa prennet dor ur c'hlas ha lazhet 19 skoliad ha daou gelenner. Chomet e oa er skol e-pad un eurvezh, a-raok bezañ lazhet gant tenn un ofiser eus an United States Border Patrol Tactical Unit (BORTAC).
An trede fuzuilhadeg-skol eo a-fet an niver a dud lazhet er Stadoù-Unanet, goude hini Virginia Tech e 2007 hag hini Skol-vamm Sandy Hook e 2012. Ar gwashañ hini eo en istor Texas.

## Gwelet ivez

* Feulster gant armoù-tan
# Kanton Komborn

Kanton Komborn :
| Lec'hiadur kanton Komborn e departamant Il-ha-Gwilen ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Il-ha-Gwilen |
| Arondisamant(où) | Arondisamant Roazhon hag arondisamant Sant-Maloù |
| Kod kanton | 3506 |
| Pennlec'h | Komborn |
| Kuzulierien Amzer gefridi | Béatrice Duguépéroux-Honoré André Lefeuvre 2011-2015 |
| Stadegoù ||
| Poblañs | 33 276 ann. (2019) |
| Gorread | 426 km² |
| Stankter | 78 ann./km² |
| Adrannoù ||
| Kumunioù | 26 |
| kemmañ |
Kanton Komborn a zo anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant Il-ha-Gwilen e Breizh. Brasaet e oa bet da 26 kumun gant dekred an 18 a viz C'hwevrer 2014.

## Kumunioù Kanton Komborn
### Betek 2015

* Komborn ;
* Bonmaen ;
* Kugenn ;
* Lanhelen ;
* Melieg ;
* An Oulmeg ;
* Sant-Lezer-ar-Pradeier ;
* Sant-Pêr-Plewenn ;
* Tremaeg ;
* Trese.

### Abaoe 2015

* Komborn ;
* Baosan ;
* Bonmaen ;
* Chapel-Hilveven ;
* Dingad ;
* Hirwerneg ;
* an Ivineg ;
* Kerdreg ;
* Kevrieg ;
* Kugenn ;
* Landoveneg ;
* Lanhelen ;
* Lanrigan ;
* Melieg ;
* An Oulmeg ;
* Pleder ;
* Plegeneg ;
* Sant-Brieg-an-Ivineg ;
* Sant-Lezer-ar-Pradeier ;
* Sant-Pêr-Plewenn ;
* Sant-Tual ;
* Tintenieg ;
* Tremaeg ;
* Tremeur ;
* Trese ;
* Treverian.

## Daveoù

* ↑ (fr) Décret n° 2014-177 du 18 février 2014 portant délimitation des cantons dans le département d'Ille-et-Vilaine
# Kanton La Sologne

Kanton La Sologne a zo anezhañ ur rann velestradurel eus Frañs en departamant Loir-et-Cher, bet krouet gant dekred an 21 a viz C'hwevrer 2014 .

## Kumunioù kanton La Sologne

* Salbris
* Chaon
* Chaumont-sur-Tharonne
* La Ferté-Imbault
* Lamotte-Beuvron
* Marcilly-en-Gault
* Nouan-le-Fuzelier
* Pierrefitte-sur-Sauldre
* Saint-Viâtre
* Selles-Saint-Denis
* Souesmes
* Souvigny-en-Sologne
* Vouzon
* Yvoy-le-Marron
# Kanton Konk-Kerne

Kanton Konk-Kerne :
| Lec'hiadur kanton Konk-Kerne e departamant Penn-ar-Bed ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Penn-ar-Bed |
| Arondisamant(où) | Arondisamant Kemper |
| Kod kanton | 29 08 |
| Pennlec'h | Konk-Kerne |
| Kuzulierien Amzer gefridi | Jacques François Nicole Ziegler 2015-2021 |
| Stadegoù ||
| Poblañs | 38 404 ann. (2019) |
| Gorread | 266,67 km² |
| Stankter | 144 ann./km² |
| Adrannoù ||
| Kumunioù | 6 |
| kemmañ |
Kanton Konk-Kerne a zo unan eus kantonioù departamant Penn-ar-Bed, e Breizh.

## Kumunioù
### Betek 2015

Kanton Konk-Kerne n'en doa nemet 2 gumun ennañ :
| Kumun | Poblañs (2020) | Kod-Post | Kod INSEE |
| Konk-Kerne | 20 209 | 29900 | 29039 |
| Tregon | 7 058 | 29910 | 29293 |

### Abaoe 2015

Abaoe 2015, da geñver an dilennadegoù departamant, ez eus 6 kumun e kanton Konk-Kerne:
| Kumun | Kod INSEE | Kod-Post | Etrekumuniezh | Gorread (km²) | Poblañs (2020) | Stankter (ann./km²) |
| Eliant | 29049 | 29370 | Konk-Kerne Tolpad-kêrioù | 70,30 | 3 328 | 47,3 |
| Konk-Kerne | 29039 | 29900 | Konk-Kerne Tolpad-kêrioù | 41,08 | 20 209 | 491,9 |
| Mêlwenn | 29146 | 29140 | Konk-Kerne Tolpad-kêrioù | 51,17 | 3 422 | 66,9 |
| Rosporden | 29241 | 29140 | Konk-Kerne Tolpad-kêrioù | 57,37 | 7 594 | 132,4 |
| Sant-Ivi | 29272 | 29140 | Konk-Kerne Tolpad-kêrioù | 27,05 | 3 308 | 122,3 |
| Tourc'h | 29281 | 29140 | Konk-Kerne Tolpad-kêrioù | 19,70 | 998 | 50,7 |

## Istor

Roll ar guzulierien departamant :
| Amzer gefridi | Anv | Strollad | Kalite |
| 2015-2021 | Jacques François Nicole Ziegler | PS PS | Maer Sant-Ivi (abaoe 2008) Kuzulierez-kêr Konk-Kerne |
| 2002-2015 | Nicole Ziegler | PS | Kuzulierez-kêr Konk-Kerne |
| 2004-2011 | Jean-Paul Le Roux | PS | Kuzulier-kêr Konk-Kerne |
| N'anavezer ket ar guzulierien gent c'hoazh. ||||

## Daveoù

* ↑ Dekred 2014-151 an 13 a viz C'hwevrer 2014 diwar-benn harzoù ar c'hantonioù e departamant Penn-ar-Bed, war Légifrance (lennet d'ar 25 a viz Genver 2015)
* (fr) INSEE, poblañs lezennel kantonioù Penn-ar-Bed

## Gwelet ivez

* Kantonioù Penn-ar-Bed
* Roll kumunioù departamant Penn-ar-Bed
# Kanton Koedlinez

Kanton Koedlinez :
| Lec'hiadur kanton Koedlinez e departamant Aodoù-an-Arvor ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Aodoù-an-Arvor |
| Arondisamant(où) | Arondisamant Dinan |
| Kod kanton | 22 09 |
| Pennlec'h | Koedlinez |
| Kuzulierien Amzer gefridi | |
| Stadegoù ||
| Poblañs | 4 587 ann. (2012) |
| Gorread | 111,78 km² |
| Stankter | 41 ann./km² |
| Adrannoù ||
| Kumunioù | 6 |
| kemmañ |
Kanton Koedlinez a oa anezhañ ur bastell-vro votiñ eus Breizh, e departamant Aodoù-an-Arvor.

## Kumunioù

Kanton Koedlinez a yae 6 kumun d'ober anezhañ :
* Koedlinez ;
* Gorre ;
* Langourlae ;
* Sant-Gouenoù ;
* Sant-Jili-ar-Menez ;
* Sant-Yagu-ar-Menez.

## Daveoù

* (fr) INSEE, poblañs lezennel kantonioù Aodoù-an-Arvor

## Liamm diavaez

* Glad kanton Koedlinez
# Kanton Kolmar-Norzh

Kanton Kolmar-Norzh a oa ur c'hanton en arondisamant Kolmar, e Haut-Rhin. Divodet e voe e 2015.
# Kanton Korle

Kanton Korle :
| Lec'hiadur kanton Korle e departamant Aodoù-an-Arvor ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Aodoù-an-Arvor |
| Arondisamant(où) | Arondisamant Sant-Brieg |
| Kod kanton | 22 10 |
| Pennlec'h | Korle |
| Kuzulierien Amzer gefridi | |
| Stadegoù ||
| Poblañs | 3 026 ann. (2012) |
| Gorread | 112,86 km² |
| Stankter | 27 ann./km² |
| Adrannoù ||
| Kumunioù | 5 |
| kemmañ |
Kanton Korle a oa anezhañ ur bastell-vro votiñ eus Breizh, e departamant Aodoù-an-Arvor.

## Kumunioù

Kanton Korle a yae 5 kumun d'ober anezhañ:
* Korle
* ar Gozh-Korle
* Plusulian
* Sant-Vaeg
* Sant-Varzhin-Korle

## Daveoù

* (fr) INSEE, poblañs lezennel kantonioù Aodoù-an-Arvor
# Kanton Klison

Kanton Klison :
| Lec'hiadur kanton Klison e departamant Liger-Atlantel ||
| Bro | Breizh |
| Melestradurezh ||
| Stad | Frañs |
| Rannvro | Broioù-al-Liger |
| Departamant | Liger-Atlantel |
| Arondisamant(où) | Arondisamant Naoned |
| Kod kanton | 44 07 |
| Pennlec'h | Klison |
| Kuzulierien Amzer gefridi | François Guillot Nelly Sorin 2015 - 2021 |
| Stadegoù ||
| Poblañs | 41 151 ann. (2019) |
| Gorread | 253,55 km² |
| Stankter | 162 ann./km² |
| Adrannoù ||
| Kumunioù | 12 |
| kemmañ |
Kanton Klison a zo anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs). Brasaet e oa bet da 12 kumun gant dekred ar 25 a viz C'hwevrer 2014.

## Kumunioù
### Betek 2015

Kanton Klison a yae 7 kumun d'ober anezhañ :
* Klison , penn ar c'hanton
* Beuzid-Klison
* Yestinieg
* Gored
* Meliner
* Sant-Eler-Neved
* Sant-Leven-Klison

### Abaoe 2015

Kanton Klison a ya 12 kumun d'ober anezhañ :
* Klison ;
* Beuzid-Klison ;
* Gored ;
* Kelenneg-ar-Mewan ;
* Maezon-ar-Gwini ;
* Meliner ;
* Ar Plank ;
* Ruvelieg ;
* Sant-Eler-Neved ;
* Sant-Leven-Klison ;
* Yestinieg.

## Daveoù

* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
* (fr) INSEE, poblañs lezennel kantonioù al Liger-Atlantel, 2007
# Kanton Koeron

Kanton Koeron a oa anezhañ ur rann velestradurel ha barnel hag ur bastell-vro votiñ eus Breizh, e departamant al Liger-Izelañ.

## Istor
### Dispac'h Gall

* Krouet e voe Kanton Koeron e 1790 e-pad an Dispac'h Gall. Lakaet e voe e Bann Savenneg. E 1800 e voe lakaet en Arondisamant Naoned. Diskaret e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Koeron, Kordevez ha Sant-Stefan-Brengoloù e Kanton Sant-Stefan-Brengoloù$^,$$^,$.

## Kumunioù (1790-1801)

Kanton Koeron a yae teir c'humun d'ober anezhañ :
* Koeron, penn ar c'hanton,
* Kordevez,
* Sant-Stefan-Brengoloù.

## Notennoù ha daveoù

* ↑ Cassini - EHESS - Fichenn kumun Koeron
* ↑ Cassini - EHESS - Fichenn kumun Kordevez
* ↑ Cassini - EHESS - Fichenn kumun Sant-Stefan-Brengoloù